
Koju ćemo dovu proučitiprilikom iftarivanja?


* 
* 
* 
* 
* 
* 
* 

 

Koju ćemo dovu proučiti prilikom iftara?
========================================

 

Sva hvala pripada Allahu.


Prenosi se od Omera,radijallahu ‘anhu,da je *[Poslanik](https://pitajucene.com/search/poslanik/questions/ "Pretraži pitanja o poslanicima")*,sallahu alejhi ve sellem,učio sljedeću dovu prilikom iftarivanja: „Zeheb-z-zame'u veb-telleti-l-‘uruku ve sebet-l-edžru in ša Allah / ذھب الظمأ وابتلت العروق وثبت الأجر إن شاء ﷲ/ Nestala je žeđ, natopilesuse žile, a nagrada je osigurana,ako Allah da.“0F1


Što se tiče dove: „Allahumme leke sumtu ve ‘alarizkike eftartu / اللھم لك صمت وعلى رزقك أفطرت/ Gospodaru tebi postih i iz tvoga se obilja iftarim.“, bilježi je Ebu-Davud, br. 2358., i to je mursel *[hadis](https://pitajucene.com/search/Hadis/questions/ "Pretraži pitanja o hadisima")*, što znači da je slab. Vidjeti: Da'ifu suneni Ebi-Davud, br. 510., od šejha El-Albanija.


*[Dova](https://pitajucene.com/search/dova/questions/ "Pretraži pitanja o dovama")* poslije nekog obreda ima jako uporište u šerijatu, poput dove poslije namaza, ili dova poslije okončanja hadžskih obreda, kao i nakon ispoštenog dana. Također, Allah u Kur'anu podstiče Svoje robove na činjenje dove,aajet koji nas podtiče na dovu nalazi se između ajeta o postu: A kad te robovi Moji za Mene upitaju, Ja sam, sigurno, blizu: odazivam se molbi molitelja kad Me zamoli. Zato neka oni pozivu Mome udovoljei neka vjeruju u Mene, da bi bili na Pravome putu!2Ovaj ajet je jasan pokazatelj značaja dove u ovome blagoslovljenom mjesecu.


Šejhu-l-islam Ibn-Tejmije je rekao: „Uzvišeni Allah nas obavještava da je On blizu Svojih robova, i da se odaziva molitelju kada Ga doziva. Ovo je obavještenje o tome da je Allah njihov jedini Gospodar, i da im daje ono što traže i dove im uslišava. Ko god se okrene Allahu u dovi time je ukazao na svoj *[iman](https://pitajucene.com/search/iman/questions/ "Pretraži pitanja o Imanu")* u Njegovu jedinstvenost u gospodarenju. Nakon toga, Allah ljudima naređuje dvije stvari pa kaže: Zato neka oni pozivu Mome udovolje i neka vjeruju u Mene, da bi bili na Pravome putu!


Prva stvar je da se pokore Njegovoj naredbi obožavanja samo Njega i traženja pomoći samo od Njega.


Druga stvar jeiman u Njegovu jedinstvenost u gospodarenju i božanstvenosti.


Zato su neki učenjaci rekli: ‘Uzrok uslišanja dove je ispravno *[vjerovanje](https://pitajucene.com/search/vjerova/questions/ "Pretraži pitanja o vjerovanju")* i potpuna pokornost, jer je na kraju ajeta došlo: Zato neka oni pozivu Mome udovolje i neka vjeruju u Mene, da bi bili na Pravome putu!'“33Vidjeti: Ibn-Tejmijje, Medžmu'ul-fetava, 14/33.


 


[http://www.islamqa.info](https://www.islamqa.info)


Prijevod: Ervin Sinanović


Recenzija:Begija Sinanović


Ersan Grahovac


<https://islamhouse.com/bs/>


